पाएं अपने शहर की ताज़ा ख़बरें और फ्री ई-पेपरडाउनलोड करें
सेहत विभाग मोगा ने बुधवार को जिले में 2945 लोगों को कोरोना वैक्सीन लगाया। वहीं मंगलवार की देर रात को सेहत विभाग की टीम 6 हजार कोरोना वैक्सीन की डोज लेकर मोगा पहुंची और बुधवार को फिर से टीकाकरण शुरू किया गया।
जिला टीकाकरण अधिकारी डॉक्टर अशोक सिंगला ने बताया कि जिले सरकारी अस्पतालों में बने कोविड सेंटर में कोरोना वैक्सीनेशन के तहत मोगा सरकारी अस्पताल में 502, पतोहीरा सिंह 397, ठठीभाई में 287, ढूडीके 651, कोटइसेखां में 738, डरौली भाई में 370 लोगों के वहां बनाए कोविड वैक्सीनेशन सेंटर में टीके लगाए गए।सेहत विभाग के अधिकारी ने बताया कि मंगलवार की देर रात को वैक्सीन मिलने के बाद टीम वैक्सीन लेकर मोगा के लिए रवाना हुई। बुधवार की सुबह जिले के सभी सरकारी व निजी अस्पतालों को कोरोना वैक्सीन डोज दी गई। ताकि टीकाकरण मुहिम में किसी तरह की कोई रूकावट न आए।
उधर गांव दुन्नेके स्थित सत्य साईं मुरलीधर काॅलेज में पुलिस मुलाजिमों के लिए 30 बेड का क्वारेंटाइन सेंटर तैयार किया गया है। इसमें पुलिस मुलाजिमों के लिए आक्सीजन से लेकर स्टीम लेने तक की सुविधा रखी गई है। इस संबंधी डीएसपी सिटी बरजिंदर सिंह भुल्लर ने कहा कि कोरोना बीमारी जिस तेजी से फैल रही है, उनको ध्यान में रखते हुए एसएसपी हरमनबीर सिंह गिल के निर्देश पर काॅलेज में पुलिस मुलाजिमों के लिए कोविड सेंटर बनाया गया है, ताकि किसी भी पुलिस मुलाजिम को परेशानी होने पर तुंरत सत्य साईं मुरलीधर काॅलेज में बने सेंटर में लाकर दाखिल करवाया जाएगा। माहिर स्टाफ मरीज आने के बाद 24 घंटे ड्यूटी बदलकर मरीजों का देखभाल करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn